ПРИЛОЖЕНИЕ № 2

**ТЕРМИНОЛОГИЧЕН РЕЧНИК**

|  |  |  |
| --- | --- | --- |
| **ПОНЯТИЕ** | **ЗНАЧЕНИЕ** | **ИЗТОЧНИК** |
| **Биоразнообразие** | Многообразието между живите организми от всички източници, включително сухоземни, морски и други водни екосистеми, и екологичните комплекси, към които принадлежат; това включва разнообразие в рамките на отделния вид, между видовете и в екосистемите. | Чл. 2 от Конвенцията за БР, 1992 |
| **Биофизична структура на екосистемите** | Структурата на екосистемите, която е резултат от взаимодействието на биотични, абиотични фактори и физическата среда. | MA, 2005 |
| **Горска екосистема** | Съвкупността от организми от горската флора, фауна и микота заедно със свързаната с тях нежива материя, които си взаимодействат в рамките на определени пространствени граници | Закон за горите, 2011, допълнителни разпоредби |
| **Екологичен индикатор** | Индикатор в екологията и в екологичното планиране е компонент или стойност (мярка) на екологичен феномен, използван да отрази или оцени екологични условия, екологични промени или да зададе параметрите за постигането на определени екологични цели. | Heink and Kowarik, 2010 |
| **Екологична сигурност** | Процес на редуциране на човешката уязвимост към деградацията на околната среда, породена от човешката дейност, чрез преодоляване на първопричините за влошаването на околната среда и човешката несигурност. | Barnett, 2001 |
| **Екосистемни услуги** | Ползите, които хората извличат от екосистемите | MA, 2005 |
| Аспекти на екосистемите, използвани (активно или пасивно) за формиране на човешкото благосъстояние. | Fisher and Turner, 2008 |
| **Екосистемни функции** | Взаимодействията между биофизичните структури, биологичното разнообразие и екосистемните процеси, които поддържат капацитета на екосистемата за предоставяне на екосистемни услуги. | TEEB, 2010 |
| **Зелена инфраструктура** | Взаимосвързана мрежа от природни райони, включително и селскостопански земи, зелени пояси, блатисти райони, паркове, горски резервати и съобщества на автохтонни растителни видове, както и морски зони, които по естествен път регулират бурни приливи, промени в температурата, опасности за наводнение, както и качеството на водата, въздуха и екосистемите | ЕС, 2010 |
| **Културни екосистемни услуги** | Всички нематериални (и по същество неконсумативни) резултати от екосистемните функции, които засягат физическото и ментално състояние на хората. | CICES, 2018 |
| **Ландшафт** | Територия, специфичният облик и елементите на която са възникнали като резултат на действия и взаимодействия между природни и/или човешки фактори. | Council of Europe, 2000 |
| Хетерогенен ареал от земната повърхност, съставен от близки по форма и взаимодействащи помежду си екосистеми | Forman and Godron (1986) |
| Пространствено хетерогенна система с отличителен порядък на елементите, възникнала като резултат от продължително във времето взаимодействие на природни абиотични, биотични и антропогенни процеси | Müncher (2010) |
| **Материални екосистемни услуги** | Всички материални и енергийни резултати от екосистемните функции, които допринасят за човешкото благосъстояние. | CICES, 2018 |
| **Обществени екосистемни ползи** | Резултатите от специализираните дейности по управлението на горските територии | Закон за горите, 2011, чл.248 (1) |
| **Поддържащи екосистемни услуги** | Екологични процеси и функции, които са необходими за осигуряването на крайните екосистемни услуги за хората. | CICES, 2018 |
| **Регулиращи екосистемни услуги** | Функциите, чрез които екосистемите могат да влияят върху заобикалящата човека околна среда, така че човешкото благосъстояние да нараства. | CICES, 2018 |
| **Традиционен ландшафт** | Ландшафт, възникнал в резултат от традиционни форми на взаимодействие между човека и природната среда, характеризиращ природната или културната идентичност на дадена територия, вкл. във визуално-естетично отношение. |  |
| **Зона за защита от урбанизация** | Горски територии, в които е забранено извършването на строителство, с изключение на елементи от техническата инфраструктура и хидротехнически съоръжения, както и на съоръжения, свързани с управлението на горските територии. | Закон за горите, 2011, допълнителни разпоредби |
| **Горещи точки на осигуряване на екосистемни услуги** | Зони, в които се припокриват множество екосистемни услуги. Пространственото им дефиниране зависи от прилаганите методи за оценка и картографиране. | Gos and Lavorel, 2012 |